José Barral Souto

José Barral Souto  nado en Oleiros o 23 de outubro de 1903 e finado na Arxentina o 15 de novembro de 1976, foi un economista, estatístico e actuario galego nacionalizado arxentino en 1928. Está considerado o anticipador do método da programación linear na teoría económica.Manuel Fernández López (2004): "Centenario de José Barral Souto, el genio gallego que anticipó la programación lineal, artigo en Revista Galega de Economía, vol. 13, núm. 1-2, pp. 1-11 ISSN 2255-5951 .

 Traxectoria 
José Barral Souto realizou os estudos universitarios e de doutoramento na Facultade de Ciencias Económicas da Universidade de Buenos Aires, e na Facultade de Ciencias Físico-Matemáticas da Universidade Nacional de La Plata, doutorándose en 1934 cunha tese titulada Expresión de la renta vitalicia mediante una serie potencial entera de la variación del tipo de interés. En 1925 recibiu o título de Contador Público Nacional, e entre 1929 e 1931 fixo a carreira de actuario. En 1927 ingresou no Instituto de Economía Bancaria, en 1930 no Instituto de Biometría e en 1933 acadou o posto de profesor adxunto de Estatística.

 Relevancia científica 
Entre 1939 e 1940 José Barral Souto reformulou e obtivo unha nova solución do problema dos custos comparados, mediante inecuacións lineais, co que, en palabras do Premio Nobel de Economía Wassily Leontief, anticipou en esencia a aproximación mediante programación linear á teoría económica que foi redescuberta anos máis tarde nos Estados Unidos NOTA DEL PROFESOR WASSILY LEONTIEF (1961), Revista de Ciencias Económicas, año LI, serie IV, núm. 20, (julio-diciembre), p. 210. Buenos Aires.

Foi un dos fundadores en 1936 da Unión Matemática Arxentina.

 Recoñecementos 
 Presidente honorario (1965) do Instituto Interamericano de Estatística
 Membro co sitial 19 da Academia Nacional de Ciencias Económicas da Arxentina 
 Profesor emérito (1971) da Universidade de Buenos Aires.

 Notas 

 Véxase tamén 
 Bibliografía 
 BARRAL SOUTO, J. (1941): “Principios fundamentales de la división del trabajo”, Revista de Ciencias Económicas, ano XXIX, serie II, núm. 236, (marzo), pp. 175–191 e (abril), pp. 285–315. Buenos Aires. Versión inglesa: “Fundamental Principles of the Division of Labour”, International Economic Papers, núm. 12. Londres, Nova York, 1967).

Categoría:Nados en 1903
Categoría:Nados en Oleiros
Categoría:Finados en 1973
Categoría:Matemáticos de Galicia
Categoría:Galegos da Arxentina
Categoría:Artigos creados co asistente para a creación de artigos
Categoría:Personalidades de Galicia sen imaxes